title: 2012/792/EU: Neuvoston päätös, annettu 6 päivänä joulukuuta 2012 , Euroopan unionin ja Brasilian välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehdyn sopimuksen sekä Euroopan unionin ja Thaimaan välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehdyn sopimuksen tekemisestä#Euroopan unionin ja Brasilian välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehty sopimus#Euroopan unionin ja Thaimaan välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehty sopimus

text:
               20.12.2012

               FI

               Euroopan unionin virallinen lehti

               L 351/47

         NEUVOSTON PÄÄTÖS,
   annettu 6 päivänä joulukuuta 2012,
   Euroopan unionin ja Brasilian välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehdyn sopimuksen sekä Euroopan unionin ja Thaimaan välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehdyn sopimuksen tekemisestä
   (2012/792/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto antoi 25 päivänä toukokuuta 2009 komissiolle valtuudet aloittaa GATT 1994 -sopimuksen XXVIII artiklan mukaisesti neuvottelut yhdistetyn nimikkeistön (CN), sellaisena kuin siitä säädetään tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) 1 artiklassa, 16 ryhmään kuuluvia siipikarjanlihan nimikkeitä koskevien myönnytysten neuvottelemiseksi uudelleen.

               (2)

               Neuvottelujen seurauksena tehtiin kirjeenvaihtona sopimukset, joista sopimus Thaimaan kanssa parafoitiin 22 päivänä marraskuuta 2011 ja sopimus Brasilian kanssa parafoitiin 7 päivänä joulukuuta 2011, jäljempänä ’sopimukset’.

               (3)

               Huhtikuun 23 päivänä 2012 annetun neuvoston päätöksen 2012/231/EU (2) mukaisesti sopimukset allekirjoitettiin unionin puolesta 26 päivänä kesäkuuta 2012 Brasilian kanssa ja 18 päivänä kesäkuuta 2012 Thaimaan kanssa.

               (4)

               Sopimukset olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Brasilian välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehty sopimus sekä Euroopan unionin ja Thaimaan välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehty sopimus unionin puolesta.
   Sopimusten tekstit on liitetty tähän päätökseen.
   2 artikla
   Neuvoston puheenjohtaja antaa unionin puolesta sopimuksissa tarkoitetut ilmoitukset.
   3 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 6 päivänä joulukuuta 2012.

            Neuvoston puolesta

            Puheenjohtaja

         S. CHARALAMBOUS

      (1)  EYVL L 256, 7.9.1987, s. 1.

      (2)  EUVL L 117, 1.5.2012, s. 1.

      Euroopan unionin ja Brasilian välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehty
      SOPIMUS
      Genevessä 26 päivänä kesäkuuta 2012
      Arvoisa Herra,
      Tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan mukaisten, siipikarjanlihavalmisteita koskevien EU:n myönnytysten muuttamiseksi käytyjen neuvottelujen perusteella minulla on kunnia ehdottaa seuraavaa:

                  1.

                  Euroopan unioni tekee luetteloonsa seuraavat muutokset:

                              Nimikkeiden 1602 3211, 1602 3230 ja 1602 3290 sidottu tulli on 2 765 euroa tonnilta.

                              Nimikettä 1602 3211 varten avataan 16 140 tonnin tariffikiintiö, josta 15 800 tonnia varataan Brasilialle. Kiintiötulli on 630 euroa tonnilta.

                              Nimikettä 1602 3230 varten avataan 79 705 tonnin tariffikiintiö, josta 62 905 tonnia varataan Brasilialle. Kiintiötulli on 10,9 prosenttia.

                              Nimikettä 1602 3290 varten avataan 2 865 tonnin tariffikiintiö, josta 295 tonnia varataan Brasilialle. Kiintiötulli on 10,9 prosenttia.

                  2.

                  Edellä 1 kohdassa tarkoitettujen tariffikiintiöiden mukainen tuonti perustuu alkuperätodistuksiin, jotka Brasilian toimivaltaiset viranomaiset antavat syrjimättömällä tavalla.

                  3.

                  Neuvotteluja voidaan käydä milloin tahansa jommankumman osapuolen pyynnöstä mistä tahansa edellä mainitusta asiasta.

            Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Siinä tapauksessa tämä kirje yhdessä vahvistuksenne kanssa muodostavat Euroopan unionin ja Brasilian välisen kirjeenvaihtona tehdyn sopimuksen.
      Euroopan unioni ja Brasilia ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 (neljäntoista) päivän kuluttua siitä päivästä, kun viimeinen ilmoitus on vastaanotettu.
      Vastaanottakaa, Arvoisa Herra, korkeimman kunnioitukseni vakuutus.
      Съставено в Женева на
      Hecho en Ginebra, el
      V Ženevě dne
      Udfærdiget i Geneve, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje,
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Feito em Genebra,
      Întocmit la Geneva, la
      V Ženeve
      V Ženevi,
      Tehty Genevessä,
      Utfärdat i Genève den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Гια την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

      Genevessä 26 päivänä kesäkuuta 2012
      Arvoisa Herra,
      Minulla on kunnia ilmoittaa saaneeni 26. kesäkuuta 2012 päivätty seuraavansisältöinen kirjeenne:
      ”Tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan mukaisten, siipikarjanlihavalmisteita koskevien EU:n myönnytysten muuttamiseksi käytyjen neuvottelujen perusteella minulla on kunnia ehdottaa seuraavaa:

                  1.

                  Euroopan unioni tekee luetteloonsa seuraavat muutokset:

                              Nimikkeiden 1602 3211, 1602 3230 ja 1602 3290 sidottu tulli on 2 765 euroa tonnilta.

                              Nimikettä 1602 3211 varten avataan 16 140 tonnin tariffikiintiö, josta 15 800 tonnia varataan Brasilialle. Kiintiötulli on 630 euroa tonnilta.

                              Nimikettä 1602 3230 varten avataan 79 705 tonnin tariffikiintiö, josta 62 905 tonnia varataan Brasilialle. Kiintiötulli on 10,9 prosenttia.

                              Nimikettä 1602 3290 varten avataan 2 865 tonnin tariffikiintiö, josta 295 tonnia varataan Brasilialle. Kiintiötulli on 10,9 prosenttia.

                  2.

                  Edellä 1 kohdassa tarkoitettujen tariffikiintiöiden mukainen tuonti perustuu alkuperätodistuksiin, jotka Brasilian toimivaltaiset viranomaiset antavat syrjimättömällä tavalla.

                  3.

                  Neuvotteluja voidaan käydä milloin tahansa jommankumman osapuolen pyynnöstä mistä tahansa edellä mainitusta asiasta.

            Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Siinä tapauksessa tämä kirje yhdessä vahvistuksenne kanssa muodostavat Euroopan unionin ja Brasilian välisen kirjeenvaihtona tehdyn sopimuksen.
      Euroopan unioni ja Brasilia ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 (neljäntoista) päivän kuluttua siitä päivästä, kun viimeinen ilmoitus on vastaanotettu.”
      Minulla on kunnia ilmoittaa, että hallitukseni hyväksyy edellä esitetyn kirjeen.
      Feito em Genebra,
      Съставено в Женева на
      Hecho en Ginebra, el
      V Ženevě dne
      Udfærdiget i Geneve, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje,
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Întocmit la Geneva, la
      V Ženeve
      V Ženevi,
      Tehty Genevessä,
      Utfärdat i Genève den

         Pelo Brasil
         За Бразилия
         Por Brasil
         Za Brazílii
         For Brasilien
         Für Brasilien
         Brasiilia nimel
         Για τη Βραζιλία
         For Brazil
         Pour le Brésil
         Per il Brasile
         Brazīlijas vārdā –
         Brazilijos vardu
         Brazília részéről
         Għall-Brażil
         Voor Brazilië
         W imieniu Brazylii
         Pentru Brazilia
         Za Brazíliu
         Za Brazilijo
         Brasilian puolesta
         För Brasilien

      KÄÄNNÖS
      Euroopan unionin ja Thaimaan välillä tullitariffeja ja kauppaa koskevaan vuoden 1994 yleissopimukseen (GATT-sopimus) liitetyssä EU:n luettelossa mainittujen siipikarjanlihavalmisteita koskevien myönnytysten muuttamisesta GATT 1994 -sopimuksen XXVIII artiklan nojalla kirjeenvaihtona tehty
      SOPIMUS
      Brysselissä 18 päivänä kesäkuuta 2012
      Arvoisa Herra,
      Tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan mukaisten, siipikarjanlihavalmisteita koskevien EU:n myönnytysten muuttamiseksi käytyjen neuvottelujen perusteella minulla on kunnia ehdottaa seuraavaa:

                  1.

                  Euroopan unioni tekee luetteloonsa seuraavat muutokset:

                              Nimikkeiden 1602 3230, 1602 3290 ja 1602 39 sidottu tulli on 2 765 euroa tonnilta.

                              Nimikettä 1602 3230 varten avataan 79 705 tonnin tariffikiintiö, josta 14 000 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3290 varten avataan 2 865 tonnin tariffikiintiö, josta 2 100 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3921 varten avataan Thaimaalle varattu 10 tonnin tariffikiintiö. Kiintiötulli on 630 euroa tonnilta.

                              Nimikettä 1602 3929 varten avataan 13 720 tonnin tariffikiintiö, josta 13 500 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3940 varten avataan 748 tonnin tariffikiintiö, josta 600 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3980 varten avataan 725 tonnin tariffikiintiö, josta 600 tonnia varataan Thaimaalle. Kiintiötulli on 10,9 prosenttia.

                  2.

                  Edellä 1 kohdassa tarkoitettujen tariffikiintiöiden mukainen tuonti perustuu alkuperätodistuksiin, jotka Thaimaan toimivaltaiset viranomaiset antavat syrjimättömällä tavalla.

                  3.

                  Neuvotteluja voidaan käydä milloin tahansa jommankumman osapuolen pyynnöstä mistä tahansa edellä mainitusta asiasta.

            Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Siinä tapauksessa tämä kirje yhdessä vahvistuksenne kanssa muodostavat Euroopan unionin ja Thaimaan välisen kirjeenvaihtona tehdyn sopimuksen.
      Euroopan unioni ja Thaimaa ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 (neljäntoista) päivän kuluttua siitä päivästä, kun viimeinen ilmoitus on vastaanotettu.
      Vastaanottakaa, Arvoisa Herra, korkeimman kunnioitukseni vakuutus.

            Euroopan unionin puolesta

      Brysselissä 18 päivänä kesäkuuta 2012
      Arvoisa Herra,
      Minulla on kunnia ilmoittaa saaneeni 18. kesäkuuta 2012 päivätty seuraavansisältöinen kirjeenne:
      ”Tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan mukaisten, siipikarjanlihavalmisteita koskevien EU:n myönnytysten muuttamiseksi käytyjen neuvottelujen perusteella minulla on kunnia ehdottaa seuraavaa:

                  1.

                  Euroopan unioni tekee luetteloonsa seuraavat muutokset:

                              Nimikkeiden 1602 3230, 1602 3290 ja 1602 39 sidottu tulli on 2 765 euroa tonnilta.

                              Nimikettä 1602 3230 varten avataan 79 705 tonnin tariffikiintiö, josta 14 000 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3290 varten avataan 2 865 tonnin tariffikiintiö, josta 2 100 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3921 varten avataan Thaimaalle varattu 10 tonnin tariffikiintiö. Kiintiötulli on 630 euroa tonnilta.

                              Nimikettä 1602 3929 varten avataan 13 720 tonnin tariffikiintiö, josta 13 500 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3940 varten avataan 748 tonnin tariffikiintiö, josta 600 tonnia varataan Thaimaalle. Kiintiötulli on 10,9 prosenttia.

                              Nimikettä 1602 3980 varten avataan 725 tonnin tariffikiintiö, josta 600 tonnia varataan Thaimaalle. Kiintiötulli on 10,9 prosenttia.

                  2.

                  Edellä 1 kohdassa tarkoitettujen tariffikiintiöiden mukainen tuonti perustuu alkuperätodistuksiin, jotka Thaimaan toimivaltaiset viranomaiset antavat syrjimättömällä tavalla.

                  3.

                  Neuvotteluja voidaan käydä milloin tahansa jommankumman osapuolen pyynnöstä mistä tahansa edellä mainitusta asiasta.

            Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Siinä tapauksessa tämä kirje yhdessä vahvistuksenne kanssa muodostavat Euroopan unionin ja Thaimaan välisen kirjeenvaihtona tehdyn sopimuksen.
      Euroopan unioni ja Thaimaa ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 (neljäntoista) päivän kuluttua siitä päivästä, kun viimeinen ilmoitus on vastaanotettu.”
      Minulla on kunnia ilmoittaa, että hallitukseni hyväksyy edellä esitetyn kirjeen.

            Thaimaan kuningaskunnan puolesta


title: 2011/574/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan tautien ehkäisy- ja valvontakeskuksen talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tautien ehkäisy- ja valvontakeskuksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/145

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan tautien ehkäisy- ja valvontakeskuksen talousarvion toteuttamisesta varainhoitovuonna 2009
   (2011/574/EU)
   EUROOPAN PARLAMENTTI, joka

               —

               ottaa huomioon Euroopan tautien ehkäisy- ja valvontakeskuksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan tautien ehkäisy- ja valvontakeskuksen tilinpäätöksestä varainhoitovuodelta 2009 sekä keskuksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (3) ja erityisesti sen 23 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0107/2011),

               1.

               myöntää Euroopan tautien ehkäisy- ja valvontakeskuksen johtajalle vastuuvapauden keskuksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan tautien ehkäisy- ja valvontakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 124.

      (2)  EYVL L 248, 16.9.2002, s. 1.

      (3)  EUVL L 142, 30.4.2004, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tautien ehkäisy- ja valvontakeskuksen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon Euroopan tautien ehkäisy- ja valvontakeskuksen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen Euroopan tautien ehkäisy- ja valvontakeskuksen tilinpäätöksestä varainhoitovuodelta 2009 sekä keskuksen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (3) ja erityisesti sen 23 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0107/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 5. toukokuuta 2010 Euroopan tautien ehkäisy- ja valvontakeskuksen johtajalle vastuuvapauden keskuksen talousarvion toteuttamisesta varainhoitovuonna 2008 (5) ja vastuuvapauspäätökseen liitetyssä päätöslauselmassa se muun muassa

                              —

                              pani merkille tilintarkastustuomioistuimen havainnon, että noin 16 200 000 euroa (eli 40 prosenttia keskuksen kokonaistalousarviosta) oli siirrettävä seuraavalle varainhoitovuodelle,

                              —

                              ilmaisi huolensa siitä, että keskuksen ja Ruotsin valtion välillä ei ollut vielä 31. joulukuuta 2008 mennessä tehty toimipaikkasopimusta,

                              —

                              huomautti, että palvelukseenottomenettelyjen suunnittelussa oli edelleen puutteita,

                              —

                              piti valitettavana, että keskus ei ollut vieläkään kaikilta osin täyttänyt velvollisuuttaan toimittaa vastuuvapauden myöntävälle viranomaiselle johtajansa laatima kertomus, jossa on yhteenveto sisäisen tarkastajan varainhoidon puiteasetuksen 72 artiklan 5 kohdan mukaisesti tekemien sisäisten tarkastusten määrästä,

                  C.

                  ottaa huomioon, että keskuksen määrärahat vuonna 2009 olivat 51 000 000 euroa eli 25,3 prosenttia suuremmat kuin vuonna 2008,

                  1.

                  panee merkille, että keskuksen talousarvio on kasvanut 17 100 000 eurosta (2006) 51 000 000 euroon (2009);

                  2.

                  panee merkille, että keskuksella oli vuonna 2009 käytössään 51 000 000 euroa, joista 48 100 000 euroa oli tukea unionin talousarviosta;

                  3.

                  korostaa, että maksumäärärahojen käyttöaste on hieman parantunut, se oli nyt 91 prosenttia, mikä tarkoittaa, että määrärahoja jäi käyttämättä 4 800 000 euroa; panee kuitenkin merkille, että tämä vajaakäyttö liittyy siihen, että keskus rajoitti maksumäärärahapyyntöjään vähentääkseen tilillään vuoden lopulla olevaa käteisvarojen määrää, kuten tilintarkastustuomioistuin ja komissio olivat pyytäneet;

         Toiminta

                  4.

                  kehottaa jälleen kerran keskusta esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin keskuksen toimintaa eri vuosina;

                  5.

                  pitää keskusta kuitenkin tärkeänä elimenä vahvistettaessa ja kehitettäessä eurooppalaista tautien seurantaa, arvioitaessa tunnettuja ja uusia ihmisten terveyttä uhkaavia tartuntatauteja sekä tiedotettaessa niistä;

                  6.

                  huomauttaa, että keskus myötävaikutti huomattavasti toimenpiteisiin H1N1-pandemian torjumiseksi vuonna 2009, muun muassa tiettyjen influenssarokotteiden käyttöä vuoden 2009 H1N1-pandemian aikana koskevien alustavien suuntaviivojen avulla (Use of specific pandemic influenza vaccines during the H1N1 2009 pandemic);

                  7.

                  katsoo, että keskuksen valtuuksia on lisättävä, jotta unionilla olisi käytössään omat valmiudet arvioida infektion vaaran vakavuutta pandemian tapauksessa ja jotta jäsenvaltioiden välistä koordinaatiota voidaan parantaa;

                  8.

                  panee merkille, että keskus pystyi vuonna 2009 kehittämään useita tartuntatautien epidemiologiaa, seurantaa, torjuntaa ja valvontaa koskevia tuotteita ja palveluja ja että se julkaisi monenlaisia tieteellisiä kertomuksia;

                  9.

                  pyytää tilintarkastustuomioistuinta toteuttamaan keskuksessa toiminnantarkastuksia;

         Määrärahasiirrot varainhoitovuodelta toiselle

                  10.

                  pitää huolestuttavana, että tilintarkastustuomioistuin ilmoitti jo vuonna 2006 siirrettyjen määrärahojen suuresta määrästä, mikä vaikuttaa kielteisesti talousarvion toteuttamiseen ja on vastoin talousarvion vuotuisuusperiaatetta; toteaa erityisesti, että vuodelta 2008 siirretyt, 2 200 000 euron suuruiset määrärahat oli peruutettava ja että vuonna 2009 seuraavalle varainhoitovuodelle siirretyt määrärahat vastasivat 42:ta prosenttia hallintomenoja koskevasta osastosta 2 ja 63:a prosenttia toimintamenojen osastosta 3; pyytää sen vuoksi keskusta tiedottamaan vastuuvapauden myöntävälle viranomaiselle tämän puutteen korjaamiseksi toteutetuista toimista;

         Keskuksen toimipaikka

                  11.

                  pitää myönteisenä, että keskuksen johtokunta ja Ruotsin kansanterveysasioista ja vanhushuollosta vastaava ministeri allekirjoittivat lopulta toimipaikkasopimuksen 30. kesäkuuta 2010 ja että samalla lainsäädäntöön tehtiin muutos, joka mahdollistaa keskuksen henkilöstön ja heidän perheenjäsentensä sisällyttämisen Ruotsin väestörekisteriin;

         Sisäinen tarkastus

                  12.

                  on huolestunut siitä, että keskus ei taaskaan täyttänyt täysimääräisesti velvoitettaan toimittaa vastuuvapauden myöntävälle viranomaiselle johtajansa laatima kertomus, jossa on yhteenveto sisäisen tarkastuksen suositusten sisällöstä varainhoidon puiteasetuksen 72 artiklan 5 kohdan mukaisesti; pitää huolestuttavana erityisesti sitä, että aikaisempia suosituksia koskevien jatkotoimenpiteiden osalta sisäinen tarkastus antoi keskukselle yhden ”erittäin tärkeän” sekä seitsemän ”tärkeää” suositusta, mutta suositusten sisällöstä ei annettu tietoja; kehottaa näin ollen painokkaasti keskuksen johtajaa toimittamaan nämä tiedot;

                  13.

                  toteaa, että komission sisäinen tarkastus tarkasti vuonna 2009 myös keskuksen varainhoidon yleisenä pyrkimyksenään saada kohtuullinen varmuus niiden sisäisten valvontatoimien riittävyydestä, joilla tuetaan varainhoitoon, hankintojen suunnitteluun, talousarvion toteuttamiseen, hallinnon raportointiin, seurantaan ja valvontaan liittyviä menettelyjä; korostaa, että sisäisen tarkastuksen suositukset liittyvät tarpeeseen saattaa ajan tasalle sitoumuksia ja maksuja koskevat rahoitusmenettelyt ja vahvistaa niitä, jotta toteutetut valvontatoimet voidaan määritellä ja kirjata tarkemmin;

                  14.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

         (1)  EUVL C 338, 14.12.2010, s. 124.

         (2)  EYVL L 248, 16.9.2002, s. 1.

         (3)  EUVL L 142, 30.4.2004, s. 1.

         (4)  EYVL L 357, 31.12.2002, s. 72.

         (5)  EUVL L 252, 25.9.2010, s. 141.

         (6)  Hyväksytyt tekstit, P7_TA(2011)0163 (katso tämän virallisen lehden sivu 269).


title: 2013/620/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/351

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2011
   (2013/620/EU)
   EUROOPAN PARLAMENTTI, joka

               —

               ottaa huomioon polttokenno- ja vetyteknologian alan yhteisyrityksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen polttokenno- ja vetyteknologian alan yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon polttokenno- ja vetyteknologian alalla toimivan yhteisyrityksen perustamisesta 30. toukokuuta 2008 annetun neuvoston asetuksen (EY) N:o 521/2008 (4) ja erityisesti sen 11 artiklan 4 kohdan,

               —

               ottaa huomioon polttokenno- ja vetyteknologian alalla toimivan yhteisyrityksen perustamisesta annetun neuvoston asetuksen (EY) N:o 521/2008 muuttamisesta 14. marraskuuta 2011 annetun neuvoston asetuksen (EU) N:o 1183/2011 (5),

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0084/2013),

               1.

               myöntää polttokenno- ja vetyteknologian alan yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman polttokenno- ja vetyteknologian alan yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 6, 10.1.2013, s. 56.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 153, 12.6.2008, s. 1.

      (5)  EUVL L 302, 19.11.2011, s. 3.

      (6)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon polttokenno- ja vetyteknologian alan yhteisyrityksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen polttokenno- ja vetyteknologian alan yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon polttokenno- ja vetyteknologian alalla toimivan yhteisyrityksen perustamisesta 30. toukokuuta 2008 annetun neuvoston asetuksen (EY) N:o 521/2008 (4) ja erityisesti sen 11 artiklan 4 kohdan,

                  —

                  ottaa huomioon polttokenno- ja vetyteknologian alalla toimivan yhteisyrityksen perustamisesta annetun neuvoston asetuksen (EY) N:o 521/2008 muuttamisesta 14. marraskuuta 2011 annetun neuvoston asetuksen (EU) N:o 1183/2011 (5),

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0084/2013),

                  A.

                  ottaa huomioon, että polttokenno- ja vetyteknologian alalla toimiva yhteisyritys, jäljempänä ’yhteisyritys’, perustettiin toukokuussa 2008 asetuksella (EY) N:o 521/2008 julkisen ja yksityisen sektorin yhteishankkeeksi ajanjaksoksi, joka ulottuu 31. päivään joulukuuta 2017, ja että yhteisyritys keskittyy kaupallisten sovellusten kehittämiseen helpottaen siten teollisuuden pyrkimyksiä ottaa polttokenno- ja vetyteknologiat nopeasti käyttöön;

                  B.

                  ottaa huomioon, että asetusta (EY) N:o 521/2008 on muutettu asetuksella (EU) N:o 1183/2011;

                  C.

                  ottaa huomioon, että yhteisyritys on ollut taloudellisesti itsenäinen vasta marraskuusta 2010 alkaen ja että vuonna 2011 se laati ensimmäisen vuotuisen tilinpäätöksen koko varainhoitovuodelta;

                  D.

                  ottaa huomioon, että yhteisyrityksen osakkaat ovat komission edustama Euroopan unioni, NEW-IG-teollisuusryhmittymä (New Energy World Industry Grouping) ja N.ERGHY-tutkimusyhteisö;

                  E.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että yhteisyrityksen varainhoitovuoden 2011 tilit ovat luotettavat;

                  F.

                  ottaa huomioon, että tilintarkastustuomioistuin antoi huomautuksia sisältävän lausuman yhteisyrityksen tilien perustana olevien toimien laillisuudesta ja asianmukaisuudesta;

                  G.

                  ottaa huomioon, että unioni osarahoittaa yhteisyritystä koko ajanjakson ajan enintään 470 000 000 eurolla tutkimuksen seitsemännen puiteohjelman talousarviosta ja että juokseviin menoihin varattu osuus saa olla enintään 20 000 000 euroa;

         Talousarvio- ja varainhallinto

                  1.

                  suhtautuu myönteisesti siihen, että tilintarkastustuomioistuin toteaa yhteisyrityksen tilinpäätöksen antavan olennaisilta osiltaan oikeat ja riittävät tiedot yhteisyrityksen taloudellisesta asemasta 31. päivältä joulukuuta 2011 sekä toimien tuloksista ja rahavirroista päättyneeltä varainhoitovuodelta yhteisyrityksen varainhoitoa koskevien sääntöjen mukaisesti;

                  2.

                  on huolissaan siitä, että yhteisyrityksen tilinpäätös sai tilintarkastustuomioistuimelta huomautuksia sisältävän lausuman yhteisyrityksen tilien perustana olevien toimien laillisuudesta ja asianmukaisuudesta sillä perusteella, että ainoastaan kahdeksan kahdestatoista jälkitarkastuksesta, jotka on määritelty yhteisyrityksen hallintoneuvoston tammikuussa 2011 hyväksymässä jälkitarkastusstrategiassa, saatiin valmiiksi syyskuuhun 2012 mennessä, ja ne kattoivat 4 800 000 euroa (27 prosenttia kaikista yhteisyrityksen vuonna 2011 saamista menoilmoituksista), ja että kahdessa näistä tarkastuksista havaittiin merkittäviä virheitä, joista suurempi (764 000 euroa) korjattiin seuraavana vuonna;

                  3.

                  katsoo, että kahdessa tarkastuksessa esitettyjä seikkoja lukuun ottamatta yhteisyrityksen vuodelta 2011 annetun tilinpäätöksen perustana olevat toimet ovat olennaisilta osiltaan lailliset ja asianmukaiset;

                  4.

                  panee lisäksi merkille, että vuonna 2011 yhteisyrityksen lopulliseen talousarvioon sisältyi 117 000 000 euroa maksusitoumusmäärärahoja ja 60 000 000 euroa maksumäärärahoja ja käytettävissä olevien maksusitoumusmäärärahojen käyttöaste oli 99,8 prosenttia ja maksumäärärahojen käyttöaste 87,9 prosenttia; toteaa, että toimintaan (talousarvion osasto 3) käytettävissä olleiden maksusitoumusmäärärahojen 112 000 000 euron määrä käytettiin vuoden 2011 ehdotuspyyntöön liittyvän kokonaissitoumuksen perusteella;

                  5.

                  panee huolestuneena merkille, että yhteisyrityksen varainhoitoa koskevissa säännöksissä määritettyä talousarviomenettelyä ei ollut noudatettu, sillä komission myöntämää poikkeusta, jonka perusteella peruuntuneita määrärahoja voidaan kirjata tulo- ja menoarvioihin seuraavien kolmen vuoden ajan, tulkittiin väärin; panee merkille, että yhteisyrityksen talousarviomenettelyyn soveltaman tulkintatavan takia varainhoitovuotta 2011 koskeva talousarvion toteutumalaskelma on virheellinen, sillä varainhoitovuodelta 2011 varainhoitovuodelle 2012 siirrettyjä 6 300 000 euron maksumäärärahoja ei otettu laskelmassa huomioon ja varainhoitovuotta 2010 koskeva talousarvion toteutumalaskelma ei sisällä 3 300 000 euron määrää, joka koskee varainhoitovuodelta 2010 varainhoitovuodelle 2011 siirrettyjä maksumäärärahoja;

                  6.

                  on huolissaan siitä, että varainhoitovuoden 2010 kokonaissitoumuksia jäi käyttämättä 10 400 000 euroa; toteaa, että niiden toteuttamisen määräaika oli 31. joulukuuta 2011; toteaa, että käyttämättä olevia kokonaissitoumuksia ei vapautettu vuoden 2011 loppuun mennessä vaan tammikuussa 2012;

                  7.

                  panee merkille, että vuosien 2008, 2009 ja 2010 ehdotuspyyntömenettelyjen perusteella allekirjoitettiin avustussopimuksia, joiden kokonaismäärä oli 183 400 000 euroa, ja että vuonna 2011 käynnistettiin neljäs, 111 600 000 euron arvoinen ehdotuspyyntömenettely; toteaa, että avustussopimusten osuus on 41 prosenttia ja ehdotuspyyntömenettelyn osuus 25 prosenttia enimmäisrahoitusosuudesta, jonka unioni voi suunnata yhteisyritykselle tutkimustoimintoja varten; panee lisäksi merkille, että tammikuussa 2012 käynnistettiin viides ehdotuspyyntömenettely, jonka arvo on 79 000 000 euroa eli 18 prosenttia unionin enimmäisrahoitusosuudesta; toteaa, että talousarvion toteuttamisessa on edistytty;

         Seuranta- ja valvontajärjestelmät

                  8.

                  panee merkille, että tilinpitäjä oli validoinut järjestelmien perustana olevat toimintaprosessit varainhoitovuoden 2011 lopussa, kuten yhteisyrityksen varainhoitoa koskevissa säännöksissä edellytetään, ja havainnut tiettyjä heikkouksia; panee merkille, että yhteisyritys on laatinut toimintasuunnitelman havaittujen heikkouksien korjaamiseksi ja että yhteisyrityksen mukaan useimmat toimista on toteutettu;

         Luontoissuoritusten määrän vuotuinen arviointi

                  9.

                  pitää myönteisenä, että luontoissuoritusten määrän arviointimenetelmä on saatu valmiiksi ja että komission sisäisen tarkastuksen osasto arvioi menetelmän yhdessä yhteisyrityksen sisäisen tarkastuksen yksikön kanssa huhtikuussa 2012;

                  10.

                  ottaa asianmukaisesti huomioon, että luontoissuoritusten yhteenlaskettu, tilinpitäjän validoima arvo oli 347 600 000 euroa 8. helmikuuta 2012 ja että arviointikertomuksessa todettiin, että määrään olisi tehtävä 930 000 euron vähennys, koska jotkut osallistujat olivat esittäneet budjetoidut kulunsa välillisten kulujen laskentaa varten soveltamalla 60 prosentin kiinteämääräiseen osuuteen perustuvaa järjestelmää yhteisyrityksen soveltaman 20 prosentin kiinteämääräiseen osuuteen perustuvan järjestelmän sijasta; panee merkille, että asia korjattiin;

         Käteisvarojen hallinta

                  11.

                  korostaa, että joulukuun 2011 lopussa yhteisyrityksen pankkitilin saldo oli 9 200 000 euroa ja että elokuun 2011 ja joulukuun 2011 välisenä aikana yhteisyrityksen kassan saldo vaihteli noin 30 000 000 eurosta 60 000 000 euroon; kehottaa yhteisyritystä yhdessä komission kanssa panemaan täytäntöön kaikki tarvittavat toimet vähentääkseen pankkitilillä olevan käteissaldon asianmukaiselle tasolle komission kanssa tehtyjen rahoitussopimusten enimmäismäärien rajoissa;

         Muut hallintokysymykset

                  12.

                  panee merkille, että yhteisyritys laati vuonna 2011 toiminnan jatkuvuutta koskevan suunnitelman ja edistyi tietotekniikkaa koskevien turvallisuusperiaatteiden vakioinnissa; panee merkille, että toiminnan jatkuvuutta koskevaan suunnitelmaan sisältyy kesäkuussa 2012 hyväksytty palautussuunnitelma;

                  13.

                  panee merkille, että yhteisyrityksen varainhoitoa koskeviin säännöksiin ei ole vielä sisällytetty säännöstä, joka koskee komission sisäisen tarkastajan toimivaltuuksia; toteaa kuitenkin, että maaliskuussa 2011 hallintoneuvosto määritteli ja hyväksyi sisäisen tarkastuksen osaston ja sisäisen tarkastuksen yksikön tehtävät;

                  14.

                  suhtautuu myönteisesti siihen, että yhteisyrityksen ja isäntävaltiona toimivan Belgian välillä tehtiin 3. helmikuuta 2012 sopimus toimistotiloista, erioikeuksista ja vapauksista sekä muusta tuesta;

         Muut asiat

                  15.

                  muistuttaa tilintarkastustuomioistuimelle esittämästään kehotuksesta toimittaa kohtuullisessa määräajassa parlamentille erityiskertomus yhteisyritysten luonteesta johtuvista yhteisistä ongelmista, jotka yhteisyritysten olisi ratkaistava yhdessä kumppaneidensa kanssa, jotta varmistetaan yhteisyritysten tuottama lisäarvo sekä unionin tutkimusta, teknologista kehitystyötä ja esittelyä koskevien ohjelmien tehokas täytäntöönpano; panee lisäksi merkille, että kyseisessä kertomuksessa olisi esitettävä myös arvio yhteisyritysten ja niiden rakenteiden tehokkuudesta.

         (1)  EUVL C 6, 10.1.2013, s. 56.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 153, 12.6.2008, s. 1.

         (5)  EUVL L 302, 19.11.2011, s. 3.

         (6)  EYVL L 357, 31.12.2002, s. 72.


title: 2013/564/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/189

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2011
   (2013/564/EU)
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (4) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0075/2013),

               1.

               myöntää Euroopan lentoturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 53.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 79, 19.3.2008, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (4) ja erityisesti sen 60 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0075/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan lentoturvallisuusviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 viraston pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              kehotti virastoa ryhtymään lisäksi aiheellisiin toimiin välttääkseen puutteet, jotka vaarantavat sekä hankintaprosessin avoimuuden että moitteettoman varainhoidon periaatteen noudattamisen;

                              —

                              kehotti komissiota varmistamaan, että virasto noudattaa unionin sääntöjä asianmukaisesti; piti julkisia hankintoja ja henkilöstövalintaa koskevien menettelyjen avoimuutta tärkeänä;

                              —

                              kehotti virastoa ottamaan asiaankuuluvasti huomioon henkilöstönsä ammatillisen taustan, jotta vältetään eturistiriidat; katsoi, että viraston eturistiriitoja koskevissa toimintaperiaatteissa olisi määriteltävä, missä määrin ja millä ehdoin viraston työntekijät voivat osallistua sellaisen ilma-aluksen hyväksyntään, jonka parissa he työskentelivät ennen virastoon tuloaan;

                              —

                              kehotti virastoa ottamaan käyttöön tehokkaita prosesseja, joilla mahdolliset väitettyjä viraston sisäisiä eturistiriitoja koskevat tapaukset voidaan käsitellä asianmukaisesti; kehotti virastoa myös julkistamaan verkkosivuillaan asiantuntijoidensa, johtajiensa, hallintoneuvoston jäsentensä sekä kaikkien hyväksyntäprosessiin liittyviä tehtäviä hoitavien henkilöiden sidonnaisuuksia koskevat ilmoitukset sekä ammatilliset taustatiedot; katsoi, että viraston olisi noudatettava eturistiriitoja koskevia OECD:n ohjeita;

                              —

                              kehotti virastoa jatkamaan nykyisen, rakenteeltaan toimintoperusteisen toimintatalousarvion toteuttamista, jotta työohjelma kytkeytyisi selkeästi rahoitusennusteisiin ja tulosten saavuttamista koskeva seuranta ja raportointi paranisivat entisestään;

                              —

                              kehotti virastoa parantamaan edelleen tarkastusten suunnittelun ja ohjelmoinnin dokumentointia; muistutti virastoa, että on tärkeää dokumentoida riskinarviointi ja kriteerit, joita käytetään tarkastussuunnitelmaa laadittaessa, jotta voidaan perustella viraston sisäistä päätöksentekoprosessia tapauksissa, jolloin vakavat puutteet vaikuttavat unionin kansalaisten turvallisuuteen;

                              —

                              kehotti lisäksi virastoa parantamaan edelleen tehokkuuttaan tärkeimpien turvallisuuskysymysten hallinnassa seuraavasti:

                                          —

                                          valvomalla tietoa

                                          —

                                          lyhentämällä raportointia ja täytäntöönpanoa koskevan aikavälin kestoa

                                          —

                                          dokumentoimalla viraston ja komission välisen päätöksentekoprosessin

                                          —

                                          vähentämällä riittävästi mahdollisten eturistiriitatilanteiden riskiä;

                  C.

                  ottaa huomioon, että viraston rahoituksesta noin 75 prosenttia tulee maksuista, palkkioista ja muista tuloista ja noin 25 prosenttia unionin talousarviosta;

                  D.

                  ottaa huomioon, että tilintarkastustuomioistuimen mukaan viraston talousarvio varainhoitovuodeksi 2011 oli 138 700 000 euroa, kun se oli 137 200 000 euroa vuonna 2010, mikä merkitsee 1,09 prosentin lisäystä;

                  E.

                  ottaa huomioon, että tilintarkastustuomioistuimen mukaan unionin maksuosuus viraston talousarvioon vuonna 2011 oli 34 400 000 euroa, kun se oli 34 197 000 euroa vuonna 2010, mikä merkitsee 0,59 prosentin lisäystä;

                  1.

                  korostaa, että virasto antaa merkittävän panoksen yhtenäisen ja korkean siviili-ilmailun turvallisuuden tason ylläpitämiseen Euroopassa;

         Talousarvio- ja varainhallinto

                  2.

                  panee tilintarkastustuomioistuimen kertomuksesta merkille, että unionin maksuosuus virastolle oli 34,4 miljoonaa euroa vuonna 2011, kun se vuonna 2010 oli ollut 34,2 miljoonaa euroa;

                  3.

                  panee tilintarkastustuomioistuimen kertomuksesta merkille, että viraston kokonaistalousarvio, joka oli suuruudeltaan 138 700 000, koostui seuraavista:

                              —

                              34,4 miljoonaa euroa unionilta saatua tukea (24,8 prosenttia)

                              —

                              75,2 miljoonaa euroa viraston omia tuloja (54,2 prosenttia)

                              —

                              1,7 miljoonaa euroa kolmansien maiden tukea (1,2 prosenttia)

                              —

                              24,7 miljoonaa euroa maksuihin perustuvia käyttötarkoitukseensa sidottuja tuloja (17,8 prosenttia)

                              —

                              1,4 miljoonaa euroa viraston muita tuloja (1 prosenttia)

                              —

                              1,2 miljoonaa euroa muita tukia (1 prosenttia);

                  4.

                  toteaa, että talousarvion tarkka seuranta varainhoitovuoden aikana vaikutti osaltaan siihen, että talousarvion toteuttamisaste nousi 98,80 prosenttiin;

         Maksusitoumukset ja määrärahasiirrot varainhoitovuodelta toiselle

                  5.

                  toteaa viraston vuosikertomuksen 2011 perusteella, että se käytti vuonna 2011 ainoastaan jaksottamattomia määrärahoja;

                  6.

                  toteaa tilintarkastustuomioistuimen kertomuksen perusteella, että Saksassa sovellettava korjauskerroin pieneni kesäkuussa 2010, mistä aiheutui merkittävä määrärahojen ylijäämä viraston talousarvion osastoon 1 ”Henkilöstömenot” ja että osastosta 1 siirrettiin noin kolme miljoonaa euroa (7 prosenttia määrärahoista) eri budjettikohtiin osastossa 3 ”Toimintamenot”, vaikka maksujen toteutumisaste oli niissä alhainen; panee lisäksi merkille, että tälle merkittävälle määrärahojen siirrolle osastosta toiseen ei haettu viraston hallintoneuvoston hyväksyntää siitä huolimatta, että se muutti talousarvion rakennetta huomattavasti; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut tilanteen korjaamiseksi, sillä tilanne on vastoin talousarvion erittelyperiaatetta;

                  7.

                  panee merkille, että siirron seurauksena osaston 3 määrärahojen määrä kasvoi 13,7 miljoonaan euroon ja että varainhoitovuodelle 2012 siirrettiin vuoden 2011 lopussa 7,8 miljoonaa euroa ja että siirretty määrä vastaa 56,9:ää prosenttia määrärahoista siirron jälkeen; vaatii virastoa tiedottamaan vastuuvapauden myöntävälle viranomaiselle toimista, joita se on toteuttanut varainhoitovuodelta toiselle siirrettävien määrien vähentämiseksi, sillä tilanne on vastoin talousarvion vuotuisuuden periaatetta;

                  8.

                  toteaa vuotuisen toimintakertomuksen perusteella, että maksusitoumusmäärärahoja käytettiin yhteensä 148 450 344,53 euroa, joista 121 966 394,59 euroa on sidottu, ja että 26 483 949,94 euroa käyttötarkoitukseensa sidotuista tuloista saaduista määrärahoista siirrettiin ilman eri toimenpiteitä seuraavalle varainhoitovuodelle viraston varainhoitoasetuksen 10 artiklan mukaisesti; panee merkille, että siirretty määrä vastaa 17,8:aa prosenttia määrärahojen kokonaismäärästä; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut varainhoitovuodelta toiselle siirrettävien määrien vähentämiseksi, sillä tilanne on vastoin talousarvion vuotuisuuden periaatetta; pyytää lisäksi komissiota antamaan mahdollisimman pian ehdotuksen, jolla pyritään ratkaisemaan ristiriita vuotuisuuden periaatteen ja monivuotisten hyväksyntähankkeiden rahoittamistarpeen välillä;

         Valvontajärjestelmät

                  9.

                  toteaa tilintarkastustuomioistuimen kertomuksen perusteella, että viraston on aihetta parantaa käyttöomaisuuden hallintaa; kehottaa virastoa tiedottamaan kiireesti vastuuvapauden myöntävälle viranomaiselle toimista, joita se on toteuttanut inventaariojärjestelmien ja sisäisten tietotekniikkahankkeiden kustannusten varainhallinnon parantamiseksi;

                  10.

                  panee huolestuneena merkille, että vuoden 2011 lopussa viraston pankkitilien saldo yhdessä ainoassa pankissa oli 55 miljoonaa euroa (vuonna 2010 määrä oli 49 miljoonaa euroa); panee merkille viraston aikomuksen avata pankkitilejä vähintään kahteen pankkiin tilintarkastustuomioistuimen suositusten mukaisesti; panee merkille, että se aikoo käynnistää tätä varten neuvottelumenettelyn vuoden 2013 alussa; pyytää virastoa tiedottamaan vastuuvapauden myöntävälle viranomaiselle toimista, joita se on toteuttanut taloudellisen riskinsä vähentämiseksi;

         Eturistiriidat ja avoimuus

                  11.

                  panee tyytyväisenä merkille, että tilintarkastustuomioistuin toimitti neljässä unionin virastossa tarkastuksen, jossa arvioitiin eturistiriitatilanteiden hallintaan sovellettavia toimintaperiaatteita ja menettelyjä, ja yksi tarkastetuista virastoista oli Euroopan lentoturvallisuusvirasto; toteaa, että tilintarkastustuomioistuin esitti tarkastuksen tulokset erityiskertomuksessaan nro 15/2012;

                  12.

                  pitää valitettavana, että tilintarkastustuomioistuimen havaintojen mukaan virasto ei kenttätyön päättyessä (lokakuussa 2011) ollut hallinnut eturistiriitatilanteita asianmukaisesti; pitää lisäksi valitettavana, että virastolla ei ollut omia eturistiriitojen hallintaan sovellettavia toimintaperiaatteita;

                  13.

                  muistuttaa, että viraston olisi pidättäydyttävä antamasta sellaiselle työntekijälle tehtäväksi osallistua ilma-aluksen hyväksyntään, joka on ollut kyseisen ilma-aluksen valmistajan palveluksessa ennen virastoon tuloaan, sillä tämä voi aiheuttaa eturistiriitatilanteen; toteaa, että tällainen tilanne syntyi ainakin yhdessä hyväksyntätapauksessa; huomauttaa, että pelkästään soveltamalla kollegisen vastuun periaatetta teknisissä arvioinneissa ja päätöksentekoprosessissa ei voida välttää eturistiriidan riskiä;

                  14.

                  panee merkille, että virasto on toteuttanut tilintarkastustuomioistuimen tarkastuksen ja etenkin erityiskertomuksen nro 15/2012 perusteella monia toimia, joista voidaan mainita erityisesti seuraavat:

                              —

                              virasto hyväksyi 1. elokuuta 2012 tarkistetut lentoturvallisuusviraston henkilöstön käytännesäännöt, jotka sisältävät lahjojen ja vieraanvaraisuuden vastaanottamista koskevat ohjeet sekä toimintaperiaatteet eturistiriitojen ehkäisemiseksi ja vähentämiseksi; näissä käytännesäännöissä noudatetaan tilintarkastustuomioistuimen antamia suosituksia ja OECD:n esittämiä ohjeita; toteaa, että eturistiriitoja koskevien toimintaperiaatteiden mukaisesti kaikkien johtajien, viraston hallintoneuvoston jäsenten, luottamuksellisissa tehtävissä olevien henkilöstön jäsenten ja ulkopuolisten asiantuntijoiden, jotka osallistuvat viraston ydintoimintaan, on laadittava ilmoitus sidonnaisuuksistaan; pyytää, että henkilöstön sidonnaisuuksia koskevien ilmoitusten lisäksi lentoturvallisuusviraston verkkosivuilla julkistetaan myös johtajien ja ulkopuolisten asiantuntijoiden sidonnaisuuksia koskevat ilmoitukset;

                              —

                              virasto perusti 1. elokuuta 2012 eettisen komitean, jotta voidaan varmistaa viraston henkilöstön sidonnaisuuksistaan toimittamien ilmoitusten riippumaton, puolueeton ja objektiivinen arviointi, tarjota johtajille tukea sidonnaisuuksia koskevien ilmoitusten arvioinnissa ja käsitellä asiaan liittyviä eettisen komitean tarkasteltavaksi jätettyjä kysymyksiä; toteaa, että viraston eettinen komitea on nyt kaikilta osin toiminnassa, kun se on hyväksynyt työjärjestyksensä, joka sisältää myös yksityiskohtaiset perusteet viraston henkilöstön sidonnaisuuksia koskevien ilmoitusten arviointia varten; toteaa, että hallintoneuvoston jäsenet eivät ole halukkaita allekirjoittamaan ilmoitusta sidonnaisuuksistaan; vaatii toteuttamaan toimia tämän kysymyksen osalta ja kehottaa hallintoneuvoston puheenjohtajaa tiedottamaan vastuuvapauden myöntävälle viranomaiselle tästä tilanteesta;

                              —

                              virasto panee parhaillaan (tammikuu 2013) täytäntöön eturistiriitoja koskevia toimintaperiaatteita muun muassa antamalla viraston koko henkilöstölle pakollista koulutusta, jonka toteutuksesta vastaa ulkopuolinen konsultti, ja perehdyttämällä viraston uutta henkilöstöä säännöllisesti tehtäviinsä;

                              —

                              vastaavat valituslautakuntaa koskevat käytännesäännöt julkaistiin 1. elokuuta 2012 ja ulkopuolinen konsultti antaa hallintoneuvoston jäsenille koulutusta ennen helmikuun 2013 loppua;

                              —

                              kesäkuussa 2012 virasto julkaisi ehdotuksen hallintoneuvostoa koskevista käytännesäännöistä; komissio otti sen jälkeen viraston tuella johtoonsa näiden käytännesääntöjen toteuttamisen, jotka hallintoneuvoston on määrä hyväksyä;

                        vaatii virastoa pyrkimään edelleen noudattamaan tilintarkastustuomioistuimen suosituksia, jotta vältetään eturistiriidat sen hallinto- ja toimintarakenteissa, ja raportoimaan vastuuvapauden myöntävälle viranomaiselle edellä mainittujen toimintaperiaatteiden ja menettelyjen täytäntöönpanosta sekä eturistiriitojen hallinnan kehittymisestä;

                  15.

                  pyytää virastoa sisällyttämään vuotuiseen toimintakertomukseensa erityisen osion, jossa kuvataan eturistiriitojen ehkäisemiseksi ja hallitsemiseksi toteutettuja toimia ja jossa on oltava muun muassa seuraavat tiedot:

                              —

                              varmennettujen eturistiriitatapausten lukumäärä,

                              —

                              ns. pyöröovitapausten lukumäärä,

                              —

                              kummassakin tapausluokassa toteutetut toimenpiteet,

                              —

                              luottamusaseman väärinkäyttöä koskevien menettelyjen lukumäärä ja tulokset,

                              —

                              asetetut seuraamukset;

                  16.

                  panee merkille, että viraston pääjohtajan ja neljän muun johtajan ansioluettelot ja ilmoitukset sidonnaisuuksista ovat nyt saatavilla viraston verkkosivuilla; panee merkille viraston pyrkimykset lisätä avoimuutta, mutta katsoo, että näitä säännöksiä olisi sovellettava myös ilma-alusten hyväksyntään osallistuviin asiantuntijoihin ja työntekijöihin, kuten vuoden 2010 vastuuvapausmenettelyn yhteydessä todettiin; pyytää virastoa tiedottamaan vastuuvapauden myöntävälle viranomaiselle tässä asiassa aikaansaadusta edistyksestä mahdollisimman pian;

                  17.

                  pitää valitettavana, että hallintoneuvoston jäsenten ja tarkkailijoiden ansioluetteloita (joiden olisi sisällettävä ainakin tiedot ammatillisesta taustasta) sen enempää kuin ilmoituksia sidonnaisuuksista ei ole julkaistu viraston verkkosivuilla, kuten edellisen vastuuvapausmenettelyn yhteydessä pyydettiin; kehottaa virastoa ja sen hallintoneuvostoa ryhtymään viipymättä toimiin tämän puutteen korjaamiseksi;

         Sisäinen tarkastus

                  18.

                  panee sisäisen tarkastuksen vuosikertomuksesta vuodelta 2011 merkille, että sisäisen tarkastuksen osasto arvioi vuonna 2011 sitä, miten virasto oli edistynyt niiden suositusten täytäntöönpanossa, joita se oli antanut toimitettuaan vuonna 2006 komission sisäisen valvonnan standardien täytäntöönpanoa koskevan tarkastuksen, sen seurantatarkastuksen vuonna 2007, tulojen ja välittömien kustannusten tarkastuksen vuonna 2008 ja henkilöresurssien hallintaa koskevan tarkastuksen vuonna 2009; panee lisäksi merkille sisäisen tarkastuksen osaston todenneen, että 18 suosituksesta 16 oli pantu asianmukaisesti ja vaikuttavasti täytäntöön; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut kahden jäljellä olevan suosituksen täytäntöönpanon loppuun saattamiseksi;

         Palvelukseenottomenettelyt

                  19.

                  toteaa, että vuotuisen toimintakertomuksen mukaan virasto teki vuonna 2011 yhteensä 85 uutta työsopimusta ja että vuoden lopussa sen palveluksessa oli yhteensä 642 henkilöä;

                  20.

                  toteaa tilintarkastustuomioistuimen kertomuksen perusteella, että viraston on aihetta parantaa henkilöstön valintamenettelyiden avoimuutta; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut palvelukseenottomenettelyiden parantamiseksi;

                  21.

                  muistuttaa virastoa, että on tärkeää varmistaa tarkastusryhmien ja ryhmänvetäjien asianmukainen koulutus ja pätevyysvaatimukset; kehottaa virastoa jatkamaan toimiaan näiden seikkojen varmistamiseksi;

                  22.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (7).

         (1)  EUVL C 388, 15.12.2012, s. 53.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 79, 19.3.2008, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 175.

         (7)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2011/853/EU: Neuvoston päätös, annettu 29 päivänä marraskuuta 2011 , ehdolliseen pääsyyn perustuvien ja ehdollisen pääsyn sisältävien palvelujen oikeussuojaa koskevan eurooppalaisen yleissopimuksen allekirjoittamisesta unionin puolesta#Eurooppalainen yleissopimus ehdolliseen pääsyyn perustuvien ja ehdollisen pääsyn sisältävien palvelujen oikeussuojasta

text:
|

2011/853/EU: Neuvoston päätös, annettu 29 päivänä marraskuuta 2011 , ehdolliseen pääsyyn perustuvien ja ehdollisen pääsyn sisältävien palvelujen oikeussuojaa koskevan eurooppalaisen yleissopimuksen allekirjoittamisesta unionin puolesta - Eurooppalainen yleissopimus ehdolliseen pääsyyn perustuvien ja ehdollisen pääsyn sisältävien palvelujen oikeussuojasta

Virallinen lehti nro L 336 , 20/12/2011 s. 0001 - 0005

		Neuvoston päätös,annettu 29 päivänä marraskuuta 2011,ehdolliseen pääsyyn perustuvien ja ehdollisen pääsyn sisältävien palvelujen oikeussuojaa koskevan eurooppalaisen yleissopimuksen allekirjoittamisesta unionin puolesta(2011/853/EU)EUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 5 kohdan kanssa,ottaa huomioon Euroopan komission ehdotuksen,sekä katsoo seuraavaa:(1) Neuvosto valtuutti 16 päivänä heinäkuuta 1999 komission neuvottelemaan Euroopan neuvostossa Euroopan yhteisön puolesta ehdolliseen pääsyyn perustuvien ja ehdollisen pääsyn sisältävien palvelujen oikeussuojasta tehdyn yleissopimuksen.(2) Euroopan neuvosto hyväksyi 24 päivänä tammikuuta 2001 Eurooppalaisen yleissopimuksen ehdolliseen pääsyyn perustuvien ja ehdollisen pääsyn sisältävien palvelujen oikeussuojasta, jäljempänä "yleissopimus".(3) Yleissopimuksella otetaan käyttöön lähes samanlaiset sääntelypuitteet kuin ehdolliseen pääsyyn perustuvien tai ehdollisen pääsyn sisältävien palvelujen oikeussuojasta 20 päivänä marraskuuta 1998 annetussa Euroopan parlamentin ja neuvoston direktiivissä 98/84/EY [1].(4) Yleissopimus tuli voimaan 1 päivänä heinäkuuta 2003, ja se on Euroopan unionille ja sen jäsenvaltioille avoinna allekirjoitusta varten.(5) Yleissopimuksen allekirjoittaminen mahdollistaisi osaltaan direktiivin 98/84/EY sisältämien kanssa samankaltaisten säännösten soveltamisen ulottamisen unionin rajojen ulkopuolelle sekä loisi ehdolliseen pääsyyn perustuvia palveluja koskevan säännöstön, jota voitaisiin soveltaa koko Euroopassa.(6) Unioni on antamalla direktiivin 98/84/EY käyttänyt sisäistä toimivaltaansa yleissopimuksen kattamilla aloilla lukuun ottamatta sen 6 ja 8 artiklaa, siltä osin kuin 8 artikla liittyy 6 artiklan mukaisiin toimenpiteisiin. Näin ollen sekä unionin että sen jäsenvaltioiden olisi allekirjoitettava yleissopimus.(7) Yleissopimus olisi allekirjoitettava unionin puolesta sillä varauksella, että se tehdään,ON HYVÄKSYNYT TÄMÄN PÄÄTÖKSEN:1 artiklaAnnetaan unionin puolesta valtuutus allekirjoittaa ehdolliseen pääsyyn perustuvien ja ehdollisen pääsyn sisältävien palvelujen oikeussuojaa koskeva eurooppalainen yleissopimus sillä varauksella, että yleissopimus tehdään.Yleissopimuksen teksti on liitetty tähän päätökseen.2 artiklaValtuutetaan neuvoston puheenjohtaja nimeämään yksi tai useampi henkilö, jolla on oikeus allekirjoittaa yleissopimus unionin puolesta.3 artiklaTämä päätös tulee voimaan päivänä, jona se hyväksytään.Tehty Brysselissä 29 päivänä marraskuuta 2011.Neuvoston puolestaPuheenjohtajaK. Szumilas[1] EYVL L 320, 28.11.1998, s. 54.--------------------------------------------------KÄÄNNÖSEurooppalainen yleissopimus ehdolliseen pääsyyn perustuvien ja ehdollisen pääsyn sisältävien palvelujen oikeussuojastaJOHDANTOTämän yleissopimuksen allekirjoittaneet Euroopan neuvoston jäsenvaltiot, muut valtiot ja Euroopan yhteisö, jotkaottavat huomioon sen, että Euroopan neuvosto pyrkii suurempaan yhtenäisyyteen jäsentensä välillä,pitävät mielessä ministerikomitean suosituksen N:o R (91) 14 suojattujen televisiopalvelujen oikeudellisesta suojasta,katsovat, että suojattujen televisiopalvelujen dekoodereiden laiton kopiointi on edelleen ongelma koko Euroopassa,panevat merkille, että edellä mainitun suosituksen antamisen jälkeen on ilmaantunut uudentyyppisiä ehdollisen pääsyn sisältäviä palveluja ja laitteita sekä uusia näihin palveluihin ja laitteisiin kohdistuvan laittoman pääsyn muotoja,panevat merkille, että ehdolliseen pääsyyn perustuvien ja ehdollisen pääsyn sisältävien palvelujen suojaamista koskevissa säännöksissä on suuria eroja Euroopan valtioiden välillä,panevat merkille, että laiton pääsy uhkaa yleisradiolähetyspalvelujen ja tietoyhteiskunnan palvelujen tarjoajien taloudellista toimintakykyä ja voi vaikuttaa siten yleisölle tarjottavien ohjelmien ja palvelujen monipuolisuuteen,ovat vakuuttuneita siitä, että ehdolliseen pääsyyn perustuvien ja ehdollisen pääsyn sisältävien palvelujen suojaamisessa on noudatettava yhteistä politiikkaa,ovat vakuuttuneita siitä, että rikosoikeudellisilla, hallinnollisilla tai muilla seuraamuksilla voi olla huomattava merkitys ehdolliseen pääsyyn perustuviin palveluihin kohdistuvien laittomien toimien torjunnassa,katsovat, että kaupallisissa tarkoituksissa toteutettuihin laittomiin toimiin olisi kiinnitettävä erityistä huomiota,ottavat huomioon voimassa olevat kansainväliset välineet, jotka sisältävät ehdolliseen pääsyyn perustuvien ja ehdollisen pääsyn sisältävien palvelujen suojaamista koskevia säännöksiä ja määräyksiä,OVAT SOPINEET SEURAAVAA:I JAKSOYLEISET MÄÄRÄYKSET1 artiklaKohde ja tarkoitusTämä yleissopimus koskee tietoyhteiskunnan palveluja ja yleisradiolähetyspalveluja, joita tarjotaan maksua vastaan ja jotka perustuvat ehdolliseen pääsyyn tai sisältävät ehdollisen pääsyn. Tämän yleissopimuksen tarkoituksena on, että tietyt toimet, jotka mahdollistavat luvattoman pääsyn suojattuihin palveluihin, tehdään osapuolten alueella laittomiksi ja lähentää asiaa koskevaa osapuolten lainsäädäntöä.2 artiklaMääritelmätTässä yleissopimuksessa tarkoitetaana) "suojatulla palvelulla" jotain seuraavista maksullisista palveluista, jos ne tarjotaan ehdollisen pääsyn perusteella:- televisiolähetykset sellaisina kuin ne määritellään rajat ylittäviä televisiolähetyksiä koskevan eurooppalaisen yleissopimuksen, sellaisena kuin se on muutettuna, 2 artiklassa,- radiolähetykset, jotka ovat yleisön vastaanotettaviksi tarkoitettuja radio-ohjelmia, jotka lähetetään johtojen välityksellä tai radioteitse, mukaan lukien satelliittilähetykset,- tietoyhteiskunnan palvelut, joiksi katsotaan sähköisessä muodossa etäpalveluna palvelujen vastaanottajan henkilökohtaisesta pyynnöstä tarjottavat palvelut,tai omana palvelunaan pidettävää ehdollisen pääsyn tarjoamista mainittuihin palveluihin;b) "ehdollisella pääsyllä" kaikkia teknisiä toimenpiteitä ja/tai järjestelyjä, joilla pääsy johonkin tämän artiklan a alakohdassa mainituista ymmärrettävässä muodossa olevista palveluista tehdään riippuvaiseksi etukäteen annetusta yksilöllisestä luvasta;c) "ehdollisen pääsyn mahdollistavalla laitteella" laitteita, ohjelmia ja/tai järjestelyjä, jotka on tarkoitettu tai mukautettu tekemään mahdolliseksi pääsy johonkin tämän artiklan a alakohdassa mainituista ymmärrettävässä muodossa olevista palveluista;d) "laittomalla laitteella" kaikkia laitteita, ohjelmia ja/tai järjestelyjä, jotka on suunniteltu tai mukautettu mahdollistamaan pääsy johonkin tämän artiklan a alakohdassa mainituista ymmärrettävässä muodossa olevista palveluista ilman palvelun tarjoajan lupaa.3 artiklaSuojan kohteetTätä yleissopimusta sovelletaan kaikkiin sellaisiin luonnollisiin tai oikeushenkilöihin, jotka tarjoavat edellä 2 artiklan a alakohdassa määriteltyä suojattua palvelua, riippumatta näiden henkilöiden kansallisuudesta ja siitä, kuuluvatko nämä henkilöt jonkin osapuolen lainkäyttövallan piiriin.II JAKSOLAITTOMAT TOIMET4 artiklaRikkomuksetSeuraavat toimet katsotaan osapuolen alueella laittomiksi:a) laittomien laitteiden valmistaminen tai tuotanto kaupallisissa tarkoituksissa;b) laittomien laitteiden tuonti kaupallisissa tarkoituksissa;c) laittomien laitteiden levittäminen kaupallisissa tarkoituksissa;d) laittomien laitteiden myynti tai vuokraus kaupallisissa tarkoituksissa;e) laittomien laitteiden hallussapito kaupallisissa tarkoituksissa;f) laittomien laitteiden asentaminen, huolto tai vaihtaminen kaupallisissa tarkoituksissa;g) laittomien laitteiden myynnin edistäminen, markkinointi tai mainonta kaupallisissa tarkoituksissa.Kukin osapuoli voi milloin tahansa Euroopan neuvoston pääsihteerille osoitetulla julistuksella ilmoittaa, että se katsoo säätää laittomiksi myös muita kuin tämän artiklan 1 kohdassa tarkoitettuja toimia.III JAKSOSEURAAMUKSET JA OIKEUSKEINOT5 artiklaLaittomista toimista määrättävät seuraamuksetOsapuolet hyväksyvät toimenpiteitä, joilla tehdään edellä 4 artiklassa tarkoitetuista laittomista toimista rangaistavia rikosoikeudellisin, hallinnollisin tai muine seuraamuksin. Tällaisten toimenpiteiden on oltava tehokkaita, vakuuttavia ja laittoman toiminnan mahdolliseen vaikutukseen suhteutettuja.6 artiklaMenetetyksi tuomitsemista koskevat toimenpiteetOsapuolet hyväksyvät sellaisia asianmukaisia toimenpiteitä, jotka voivat olla tarpeen laittomien laitteiden tai rikoksen tekemiseen käytetyn myynninedistämis-, markkinointi- tai mainosmateriaalin takavarikoimiseksi ja menetetyksi tuomitsemiseksi sekä laittoman toiminnan tuloksena saadun taloudellisen hyödyn ja voiton menetetyksi tuomitsemiseksi.7 artiklaSiviilioikeudelliset menettelytOsapuolet hyväksyvät tarvittavat toimenpiteet varmistaakseen, että suojattujen palvelujen tarjoajat, joiden etuihin 4 artiklassa määrätty laiton toiminta vaikuttaa, voivat turvautua asianmukaisiin oikeuskeinoihin, mihin sisältyy mahdollisuus panna vireille vahingonkorvauskanne ja hakea kieltotuomiota tai muuta ehkäisevää toimenpidettä sekä tarvittaessa pyytää laittomien laitteiden poistamista kaupallisesta levityksestä.IV JAKSOTÄYTÄNTÖÖNPANO JA MUUTOKSET8 artiklaKansainvälinen yhteistyöOsapuolet sitoutuvat avustamaan toisiaan tämän yleissopimuksen täytäntöönpanossa. Osapuolet tekevät rikosoikeuden tai hallinnon alalla tehtävää kansainvälistä yhteistyötä koskevien asiaankuuluvien kansainvälisten asiakirjojen sekä kansallisen lainsäädäntönsä mukaisesti mahdollisimman laajaa yhteistyötä tämän yleissopimuksen nojalla todettuihin rikosoikeudellisiin tai hallinnollisiin rikkomuksiin liittyvissä tutkimuksissa ja oikeudenkäynneissä.9 artiklaMonenkeskiset neuvottelut1. Osapuolet käyvät kahden vuoden kuluessa tämän yleissopimuksen voimaantulosta ja sen jälkeen joka toinen vuosi ja joka tapauksessa aina, kun jokin osapuoli sitä pyytää, Euroopan neuvostossa monenkeskisiä neuvotteluja, joissa tarkastellaan tämän yleissopimuksen soveltamista ja tarvetta sen tarkistamiseen tai sen tiettyjen määräysten, erityisesti 2 artiklassa olevien määritelmien, laajentamiseen. Neuvottelut käydään Euroopan neuvoston pääsihteerin koolle kutsumissa kokouksissa.2. Kutakin osapuolta voi monenkeskisissä neuvotteluissa edustaa yksi tai useampi edustaja. Kullakin osapuolella on äänioikeus. Kullakin tämän yleissopimuksen sopimuspuolena olevalla valtiolla on yksi ääni. Euroopan yhteisö käyttää äänioikeuttaan toimivaltansa piiriin kuuluvissa kysymyksissä siten, että sillä on tämän yleissopimuksen osapuolena olevien jäsenvaltioiden lukumäärää vastaava äänimäärä. Euroopan yhteisö ei käytä äänioikeuttaan kysymyksissä, jotka eivät kuulu se toimivaltaan.3. Mikä hyvänsä 12 artiklan 1 kohdassa tarkoitettu valtio tai Euroopan yhteisö, joka ei ole tämän yleissopimuksen osapuoli, olla neuvottelukokouksissa läsnä tarkkailijan edustamana.4. Osapuolet antavat kunkin neuvottelun jälkeen Euroopan neuvoston ministerikomitealle kertomuksen neuvottelusta ja tämän yleissopimuksen toiminnasta ja liittävät siihen tarvittaessa aiheellisiksi katsomansa ehdotukset yleissopimuksen muuttamiseksi.5. Osapuolet laativat neuvottelukokousten työjärjestyksen, sanotun kuitenkaan vaikuttamatta tämän yleissopimuksen määräyksiin.10 artiklaMuutokset1. Mikä hyvänsä osapuoli voi ehdottaa muutoksia tähän yleissopimukseen.2. Kaikki muutosehdotukset ilmoitetaan Euroopan neuvoston pääsihteerille, joka antaa ne tiedoksi Euroopan neuvoston jäsenvaltioille, muille Euroopan kulttuuriyleissopimuksen osapuolina oleville valtioille, Euroopan yhteisölle ja kaikille valtioille, jotka eivät ole osapuolia, joka on liittynyt tai joka on kutsuttu liittymään tähän yleissopimukseen 13 artiklan määräysten mukaisesti.3. Kukin edellisen kohdan mukaisesti ehdotettu muutos tutkitaan kuuden kuukauden kuluessa päivästä, jona pääsihteeri on antanut ne tiedoksi, monenkeskisessä neuvottelukokouksessa, jossa kyseinen muutos voidaan hyväksyä yleissopimuksen ratifioineiden valtioiden äänten kahden kolmasosan enemmistöllä.4. Monenkeskisessä neuvottelukokouksessa hyväksytty teksti toimitetaan ministerikomitealle hyväksyttäväksi. Kun se on hyväksytty, muutoksen teksti toimitetaan osapuolille hyväksyttäväksi.5. Muutokset tulevat voimaan kolmantenakymmenentenä päivänä sen jälkeen, kun kaikki osapuolet ovat ilmoittaneet pääsihteerille hyväksyneensä ne.6. Ministerikomitea voi monenkeskisessä neuvottelukokouksessa annetun suosituksen perusteella päättää Euroopan neuvoston peruskirjan 20 artiklan d alakohdassa määrätyllä enemmistöllä ja komitean jäsenyyteen oikeutettujen osapuolten edustajien yksimielisin äänin, että tietty muutos tulee voimaan kahden vuoden kuluttua päivästä, jona se on toimitettu hyväksyttäväksi, jollei jokin osapuoli ole ilmoittanut Euroopan neuvoston pääsihteerille vastustavansa sen voimaantuloa. Jos jokin osapuoli on ilmoittanut vastustavansa muutoksen voimaantuloa, muutos tulee voimaan sitä päivää seuraavan kuukauden ensimmäisenä päivänä, jona se yleissopimuksen osapuoli, joka on ilmoittanut vastustavansa muutoksen voimaantuloa, on tallettanut hyväksymiskirjansa Euroopan neuvoston pääsihteeristön huostaan.7. Jos ministerikomitea on hyväksynyt muutoksen, mutta muutos ei ole vielä tullut voimaan tämän artiklan 5 ja 6 kohdan mukaisesti, mikään valtio tai Euroopan yhteisö ei voi ilmoittaa suostuvansa tulla yleissopimuksen sitomaksi hyväksymättä samaan aikaan kyseistä muutosta.11 artiklaSuhde muihin yleissopimuksiin tai sopimuksiin1. Tämä yleissopimus ei vaikuta erityisiä kysymyksiä koskevista monenvälisistä kansainvälisistä yleissopimuksista johtuviin oikeuksiin ja velvoitteisiin.2. Yleissopimuksen osapuolet voivat sen määräysten täydentämiseksi tai tehostamiseksi tai siinä vahvistettujen periaatteiden soveltamisen helpottamiseksi tehdä keskenään kahden- tai monenvälisiä sopimuksia, jotka koskevat tämän yleissopimuksen soveltamisalaan kuuluvia kysymyksiä.3. Jos vähintään kaksi osapuolta on jo tehnyt sopimuksen, joka koskee tämän yleissopimuksen soveltamisalaan kuuluvaa kysymystä, tai on vahvistanut muulla tavalla suhteensa tämän kysymyksen osalta, niillä on oikeus soveltaa kyseistä sopimusta tai järjestelyä tämän yleissopimuksen sijaan, jos tuo sopimus tai järjestely helpottaa kansainvälistä yhteistyötä.4. Osapuolet, jotka ovat Euroopan yhteisön jäsenvaltioita, soveltavat keskinäisissä suhteissaan yhteisön sääntöjä, ja ne eivät sen vuoksi sovella tästä yleissopimuksesta johtuvia sääntöjä, paitsi jos tiettyä esillä olevaa asiaa koskevia yhteisön sääntöä ei ole olemassa.V JAKSOLOPPUMÄÄRÄYKSETArtikla 12Allekirjoitus ja voimaantulo1. Tämä yleissopimus on avoinna Euroopan neuvoston jäsenvaltioiden ja muiden Euroopan kulttuuriyleissopimuksen osapuolina olevien valtioiden sekä Euroopan yhteisön allekirjoitusta varten. Tällaiset valtiot ja Euroopan yhteisö voivat ilmoittaa suostumuksensa tulla sen sitomiksi seuraavilla toimilla:a) allekirjoitus ilman ratifiointi- tai hyväksymisvaraumaa, taib) allekirjoitus ratifioimis- tai hyväksymisvaraumin, mitä seuraa ratifiointi tai hyväksyminen.2. Ratifioimis- ja hyväksymiskirjat talletetaan Euroopan neuvoston pääsihteerin huostaan.3. Tämä yleissopimus tulee voimaan sitä päivää seuraavan kuukauden ensimmäisenä päivänä, jona on kulunut kolme kuukautta siitä päivästä, jona kolme valtiota on ilmoittanut suostuvansa tulla yleissopimuksen sitomaksi edellisen kohdan määräysten mukaisesti.4. Jos jokin allekirjoittajavaltio tai Euroopan yhteisö ilmoittaa myöhempänä ajankohtana suostuvansa tulla yleissopimuksen sitomaksi, yleissopimus tulee sen osalta voimaan sitä päivää seuraavan kuukauden ensimmäisenä päivänä, jona on kulunut kolme kuukautta siitä, kun se on ilmoittanut suostuvansa tulla yleissopimuksen sitomaksi 1 kohdan määräysten mukaisesti.13 artiklaMuiden kuin jäsenvaltioiden liittyminen yleissopimukseen1. Euroopan neuvoston ministerikomitea voi tämän yleissopimuksen tultua voimaan kutsua, yleissopimuksen sopimuspuolia kuultuaan, valtion, jota ei tarkoiteta 12 artiklan 1 kohdassa, liittymään tähän yleissopimukseen Euroopan neuvoston peruskirjan 20 artiklan d alakohdassa määrätyllä enemmistöllä tehdyllä päätöksellä ja komitean jäsenyyteen oikeutettujen sopimusvaltioiden edustajien yksimielisin äänin.2. Yleissopimus tulee siihen liittyvän valtion osalta voimaan sitä päivää seuraavan kuukauden ensimmäisenä päivänä, jona on kulunut kolme kuukautta siitä päivästä, jona kyseisen valtion liittymiskirja talletettiin Euroopan neuvoston pääsihteerin huostaan.14 artiklaMaantieteellinen soveltamisala1. Jokainen valtio tai Euroopan yhteisö voi määritellä yleissopimuksen allekirjoituksen tai ratifioimis-, hyväksymis- tai liittymiskirjansa tallettamisen yhteydessä alueen tai alueet, johon tai joihin tätä yleissopimusta sovelletaan.2. Jokainen valtio tai Euroopan yhteisö voi milloin tahansa myöhemmin ulottaa Euroopan neuvoston pääsihteerille osoitetulla julistuksella tämän yleissopimuksen koskemaan jotain muuta julistuksessa määriteltyä aluetta. Tällaisen alueen osalta yleissopimus tulee voimaan sitä päivää seuraavan kuukauden ensimmäisenä päivänä, jona on kulunut kolme kuukautta siitä päivästä, jona Euroopan neuvoston pääsihteeri on vastaanottanut tällaisen julistuksen.3. Kahden edellisen kohdan mukaisesti annettu julistus voidaan jonkin tällaisessa julistuksessa määritellyn alueen osalta peruuttaa Euroopan neuvoston pääsihteerille osoitetulla ilmoituksella. Peruutus tulee voimaan sitä päivää seuraavan kuukauden ensimmäisenä päivänä, jona on kulunut kolme kuukautta päivästä, jona pääsihteeri on vastaanottanut tällaisen ilmoituksen.15 artiklaVaraumatTähän yleissopimukseen ei voi tehdä varaumia.16 artiklaRiitojen ratkaiseminenJos osapuolet ovat eri mieltä tämän yleissopimuksen tulkinnasta tai soveltamisesta, asianomaisten osapuolten on pyrittävä pääsemään riidan sovinnollisesta ratkaisusta neuvottelun tai muun niiden valitseman rauhanomaisen keinon avulla, mihin sisältyy riidan saattaminen välitystuomioistuimen käsiteltäväksi, jonka päätös on osapuolia sitova.17 artiklaIrtisanominen1. Kukin osapuoli voi milloin tahansa irtisanoa tämän yleissopimuksen Euroopan neuvoston pääsihteerille osoitetulla ilmoituksella.2. Irtisanominen tulee voimaan sitä päivää seuraavan kuukauden ensimmäisenä päivänä, jona on kulunut kolme kuukautta päivästä, jona pääsihteeri on vastaanottanut ilmoituksen.18 artiklaTiedoksiannotEuroopan neuvoston pääsihteeri ilmoittaa Euroopan neuvoston jäsenvaltioille, muille Euroopan kulttuuriyleissopimuksen osapuolina oleville valtioille, Euroopan yhteisölle ja muille tähän yleissopimukseen liittyneille valtioillea) kaikki 12 artiklan mukaiset allekirjoitukset;b) kaikki 12 ja 13 artiklan mukaiset ratifioimis-, hyväksymis- tai liittymiskirjojen tallettamiset;c) päivän, jona tämä yleissopimus tulee voimaan 12 ja 13 artiklan mukaisesti;d) kaikki 4 artiklan mukaisesti annetut julistukset;e) kaikki 10 artiklan nojalla tehdyt muutosehdotukset;f) kaikki muut tätä yleissopimusta koskevat toimet, ilmoitukset ja tiedoksiannot.Tämän vakuudeksi allekirjoittaneet, siihen asianmukaisesti valtuutettuina, ovat allekirjoittaneet tämän yleissopimuksen.Tehty Strasbourgissa 24 päivänä tammikuuta 2001 yhtenä englannin- ja ranskankielisenä kappaleena, jonka molemmat tekstit ovat yhtä todistusvoimaisia ja joka talletetaan Euroopan neuvoston arkistoon. Euroopan neuvoston pääsihteeri toimittaa oikeaksi todistetun toisinnon kullekin Euroopan neuvoston jäsenvaltiolle, muille Euroopan kulttuuriyleissopimuksen osapuolina oleville valtioille, Euroopan yhteisölle ja muille valtioille, jotka on kutsuttu liittymään tähän yleissopimukseen.--------------------------------------------------